CELEX: 62008CA0202
Language: lv
Date: 2009-07-16 00:00:00
Title: Apvienotās lietas C-202/08 P un C-208/08 P: Tiesas (pirmā palāta) 2009. gada 16. jūlija spriedums — American Clothing Associates SA/Iekšējā tirgus saskaņošanas birojs (preču zīmes, paraugi un modeļi) (Apelācijas sūdzība — Intelektuālais īpašums — Regula (EK) Nr. 40/94 — Kopienas preču zīme — Parīzes konvencija par rūpnieciskā īpašuma aizsardzību — Absolūts preču zīmes reģistrācijas atteikuma pamatojums — Ar valsts emblēmu identiskas vai tai līdzīgas preču zīmes — Kļavas lapas attēlojums — Piemērojamība attiecībā uz pakalpojumu zīmēm)

12.9.2009   
            
            
               LV
            
            
               Eiropas Savienības Oficiālais Vēstnesis
            
            
               C 220/12
            
         Tiesas (pirmā palāta) 2009. gada 16. jūlija spriedums — American Clothing Associates SA/Iekšējā tirgus saskaņošanas birojs (preču zīmes, paraugi un modeļi)
   (apvienotās lietas C-202/08 P un C-208/08 P) (1)
   
   (Apelācijas sūdzība - Intelektuālais īpašums - Regula (EK) Nr. 40/94 - Kopienas preču zīme - Parīzes konvencija par rūpnieciskā īpašuma aizsardzību - Absolūts preču zīmes reģistrācijas atteikuma pamatojums - Ar valsts emblēmu identiskas vai tai līdzīgas preču zīmes - Kļavas lapas attēlojums - Piemērojamība attiecībā uz pakalpojumu zīmēm)
   2009/C 220/19
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzēji: American Clothing Associates NV (pārstāvji: P. Maeyaert, advocaat, N. Clarembeaux un C. De Keersmaeker, avocats) (C-202/08 P) un Iekšējā tirgus saskaņošanas birojs (preču zīmes, modeļi un paraugi) (pārstāvis — A. Folliard-Monguiral) (C-208/08)
   
      Citi lietas dalībnieki: Iekšējā tirgus saskaņošanas birojs (preču zīmes, modeļi un paraugi) (pārstāvis — A. Folliard-Monguiral) (C-202/08), American Clothing Associates NV (pārstāvji: P. Maeyaert, advocaat, N. Clarembeaux un C. De Keersmaeker, avocats) (C-208/08 P)
   
      Priekšmets
   
   Apelācijas sūdzība par Pirmās instances tiesas (piektā palāta) 2008. gada 28. februāra spriedumu lietā T-215/06 American Clothing Associates/ITSB, ar ko Pirmās instances tiesa noraidīja prasītājas prasību par ITSB Apelāciju pirmās padomes 2006. gada 4. maija lēmumu, ar kuru noraidīts Kopienas preču zīmes reģistrācijas pieteikums apzīmējumam, kas attēlo kļavas lapu attiecībā uz precēm, kas ietilpst Nicas nolīguma par preču un pakalpojumu starptautisko klasifikāciju preču zīmju reģistrācijai 18. un 25. klasē — Padomes 1993. gada 20. decembra Regulas (EK) Nr. 40/94 par Kopienas preču zīmi (OV 1994, L 11, 1. lpp.) 7. panta 1. punkta h) apakšpunkta un 1883. gada 20. marta Parīzes Konvencijas par rūpnieciskā īpašuma aizsardzību ar grozījumiem un labojumiem 6.ter panta 1. punkta a) apakšpunkta pārkāpums — Absolūts reģistrācijas atteikuma pamatojums — Ar valsts emblēmu identiskas vai tai līdzīgas preču zīmes — Kļavas lapas attēlojums
   
      Rezolutīvā daļa:
   
   
               1)
            
            
               noraidīt American Clothing Associates NV lietā C-202/08 P iesniegto apelācijas sūdzību;
            
         
               2)
            
            
               atcelt Eiropas Kopienu Pirmās instances tiesas 2008. gada 28. februāra spriedumu lietā T-215/06 American Clothing Associates/ITSB tiktāl, ciktāl ar to atcelts Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju pirmās padomes 2006. gada 4. maija lēmums (lieta R 1463/2005-1), ar kuru tika noraidīts pieteikums kā Kopienas preču zīmi reģistrēt apzīmējumu, kurā ir attēlota kļavas lapa;
            
         
               3)
            
            
               noraidīt American Clothing Associates NV lietā T-215/06 celto prasību;
            
         
               4)
            
            
               piespriest American Clothing Associates NV atlīdzināt tiesāšanās izdevumus lietā C-202/08 P un lietā C-208/08 P.
            
         
      (1)  OV C 209, 15.08.2008.